సోంపేట ఉద్యమం

సోంపేట ఉద్యమం శ్రీకాకుళం జిల్లా, సోంపేట పరిసర ప్రాంతాల్లో బీలా చిత్తడి నేలల్లో ఆంధ్రప్రదేశ్ ప్రభుత్వం, నాగార్జున కనస్ట్రక్షన్‌ కంపెనీ కలిసి తలపెట్టిన థర్మల్‌ప్లాంట్‌కు వ్యతిరేకంగా 2008లో మొదలయిన ప్రజా ఉద్యమం.

 చరిత్ర 
కోస్టల్ కారిడార్లో భాగంగా తీరప్రాంతంలో థర్మల్ పవర్ స్టేషన్లను స్థాపించాలని ఆంధ్రప్రదేశ్ ప్రభుత్వం 2008లో నిర్ణయించింది. దీనికి సోంపేట ప్రజాల జీవనాధారం అయిన బీలా చిత్తడి నేలల భూములను కేటాయించడం వలన ప్రజలు ప్రతిఘటించారు. 

 పోరాటం 
ఉద్యమంలో భాగంగా ప్రజలు పలు రకాలుగా పోరాటం చేసారు.

 రిలే నిరాహార దీక్ష 
డిసెంబరు 4, 2009న ప్రారంభించిన రిలే నిరాహార దీక్షను 2166 రోజుల పాటు కొనసాగించి,2015 నవంబరు 9న ప్రభుత్వం జీవో ను రద్దుచేసిన తరువాత ముగించారు.

 ప్రస్తుత స్థితి 
ప్రభుత్వం నాగార్జున కనస్ట్రక్షన్‌ కంపెనీకు భూమిని కేటాయిస్తూ ఇచ్చిన జీ.వో 1107ను రద్దు చేసినా, మరలా జీ.వో 329 ద్వారా, అదే సంస్థకు వేరే రకమైన పరిశ్రమలను అభివృద్ధి చేయటానికి అనుమతించింది. దీనీని ప్రజలు వ్యతిరేకిస్తున్నారు. ఈ ఉద్యమంలో నిరసనలలో పాల్గొన్నందుకు 723 మందిపై నమోదు చేసిన కేసులను ఎత్తివేయకపోవడం వలన ఇబ్బందులు ఎదుర్కొంటున్నారు.

ఇవి కూడా చూడండి 
 కాకరాపల్లి ఉద్యమం
 చిప్కో ఉద్యమం
 ప్రపంచ చిత్తడి నేలల పరిరక్షణ దినం

 మూలాలు 

వర్గం:శ్రీకాకుళం జిల్లా
వర్గం:ఉద్యమాలు